Zejtun Corinthians ikomplu jsaħħu l-iskwadra bl-akkwist ta' Kemar Reid Zejtun Corinthians komplew isaħħu l-iskwadra tagħhom għall-istaġun li ġej meta ffirmaw lill-midfielder offensiv Kemar Reid. Dan il-player ta' 25 sena li jista' jilgħab ukoll bħala attakkant u winger, ilu jilgħab fil-football Malti għal erba' snin. Wara li nġieb f'Malta minn Mosta, Reid ingħaqad ma' St Andrews fejn lagħab żewġ staġuni fil-Kampjonat Premier waqt li fl-aħħar staġun lagħab magħhom fl-Ewwel Diviżjoni fejn irnexxielu jiskorja seba' goals. M'hemmx dubju li Reid se jkun qed jiswa ferm għat-team immexxi mill-coach Orosco Anonam meta wieħed iqis il-versatilitá tiegħu fid-dipartiment tal-attakk.